सोहा अली खान
सोहा अली खान हिन्दी फिल्मों की एक अभिनेत्री हैं। वे प्रसिद्ध क्रिकेट खिलाड़ी मंसूर अली ख़ान पटौदी एवं हिन्दी फ़िल्मों की मशहूर अभिनेत्री शर्मिला टैगोर की बेटी हैं। अभिनेता सैफ़ अली ख़ान इनके भाई हैं। सोहा अली खान का जन्म 4 अक्टूबर 1978 को पटौदी में हुआ था। 2006 में उन्होंने रंग दे बसंती फिल्म में काम किया जिस में उनका नाम सोनिया था और जिस के बाद उनको बेस्ट सपोर्टिंग एक्ट्रेस की कारण आईफा अवार्ड और बेस्ट सपोर्टिंग एक्ट्रेस के लिए गिफा अवार्ड दिया गया। सोहा अली खान के पिता मंसूर अली खान पटौदी और उनके दादाजी इफ्तिखार अली खान पटौदी भारतीय क्रिकेट टीम के कैप्टन थे। और उनकी माता शर्मीला टैगोर और भाई सैफ अली खान यह दोनों फ़िल्मी दुनिया के अभिनेता है और उनकी बहन सबा अली खान ज्वेलरी डिज़ाइनर है।